Overfladisk fascie

Overfladisk fascie (latin: fascia superficialis) finnes i underhuden i de fleste deler av kroppen, blandet sammen med det retikulære laget i lærhuden. Den finnes på ansiktet, over den øvre delen av musculus sternocleidomastoideus, på nakken og oppå sternum. Overfladisk fascie er i hovedsak løst areolar bindevev og adipose og er den hinnen som primært bestemmer kroppens form. 

I tillegg til sin tilstedeværelse under huden, omgir denne typen fascie organer og kjertler, nevrovaskulære bunter, og den finnes på mange andre steder hvor den fyller opp tomrom. Overfladisk fascie fungerer som et lagringsmedium for fett og vann; som en passasjevei for lymfeårer, nerver og blodkar; og som en beskyttende hinne med funksjonalitet som «støtdemping» og isolasjon. Overfladisk fascie i øyelokkene, ørene, scrotum, penis og klitoris inneholder ikke fett.Norman Eizenberg, General Anatomy:Principles and Applications (2008), s. 70. 

På grunn av sine viskoelastiske egenskaper kan overfladisk fascie strekkes for å tilpasse seg akkumulasjonen av fettvev som følger med både ordinær og prenatal vektøkning. Etter graviditet og vekttap går den overfladiske fascien sakte, men sikkert tilbake til sin opprinnelige spenningsnivå.  

 Referanser 

Kategori:Anatomi
Kategori:Biologisk vev
Kategori:Muskelsystemet